0123.xml
پلیسز، آملہ اور ویلیئرز کی شاندار بیٹنگ،جنوبی افریقہ نے آسٹریلیا کو شکست دے کر سہ ملکی ون ڈے سیریز جیت لی ڈیل سٹین میچ اور پلیسز سیریز کے بہترین کھلاڑی قرار پائے
ہرارے ۔ 06 ستمبر (اے پی پی) پلیسز، آملہ اور ویلیئرز کی شاندار بیٹنگ کی بدولت جنوبی افریقہ نے سہ ملکی ون ڈے سیریز جیت لی۔ جنوبی افریقہ نے فیصلہ کن معرکے میں آسٹریلیا کو 6 وکٹوں سے شکست دی۔ فاتح ٹیم نے 218 رنز کا ہدف 41 ویں اوور میں 4 وکٹوں پر حاصل کیا۔ پلیسز نے ایک مرتبہ پھر کینگروز باؤلرز کو آڑے ہاتھوں لیا، پلیسز نے ڈٹ کر کینگروز باؤلرز کا مقابلہ کیا اور 96 رنز کی اننگز کھیل کر اپنی ٹیم کو فتح سے ہمکنار کرایا۔ ویلیئرز 57 رنز بنا کر ناقابل شکست رہے۔ ہاشم آملہ 51 رنز بنا کر آؤٹ ہوئے۔ ڈیل سٹین میچ اور پلیسز سیریز کے بہترین کھلاڑی قرار پائے۔ ہفتہ کو ہرارے سپورٹس کلب میں کھیلے گئے سہ ملکی ون ڈے سیریز کے فائنل میچ میں آسٹریلوی ٹیم نے پہلے کھیلتے ہوئے مقررہ اوورز میں 9 وکٹوں پر 217 رنز بنائے، ایرون فنچ 54 رنز کے ساتھ ٹاپ سکورر رہے، فلیپ ہیوز 15، سٹیون سمتھ 10، کپتان جارج بیلی 12، مچل مارش 27، گلین میکسویل صفر، بریڈ ہیڈن 6، جیمز فالکنر 39، مچل جانسن 6 رنز بنا کر آؤٹ ہوئے۔ مچل سٹارک 29 رنز بنا کر ناٹ آؤٹ رہے۔ ڈیل سٹین نے 4، مورنے مورکل اور ویان پارنیل نے دو، دو اور عمران طاہر نے ایک وکٹ حاصل کی۔ جواب میں پروٹیز ٹیم نے مطلوبہ ہدف 41 ویں اوور کی 5 ویں گیند پر 4 وکٹوں پر پورا کیا۔ پلیسز 96 رنز کے ساتھ نمایاں رہے۔ اے بی ڈی ویلیئرز 57 رنز بنا کر ناقابل شکست رہے۔ ہاشم آملہ 51، کوئنٹن ڈی کوک 7 اور ویان پارنیل 6 رنز بنا کر آؤٹ ہوئے۔ مچل جانسن، گلین میکسویل، جیمز فالکنر اور سٹیون سمتھ نے ایک، ایک کھلاڑی کو آؤٹ کیا
APP
06.09.14
0123p.xml
پروٹیز نے آسٹریلیا کو ہرا کر سہ افریقی سیریز جیت لی
ہرارے (نیٹ نیوز) جنوبی افریقی نے سہ افریقی سیریز کے فائنل میں آسٹریلیا کو چھ وکٹوں سے شکست دے کر سیریز اپنے نام کر لی ۔ہرارے سپورٹس کلب میں ہونے والے سی فریقی سیریز کے فائنل میں جنوبی افریقہ نے ٹاس جیت کر پہلے فیلڈنگ کرنے کا فیصلہ کیا اور آسٹریلیا کو بیٹنگ کی دعوت دی ۔آسٹریلیا کی ٹیم نے پہلے بیٹنگ کرتے ہوئے مقررہ پچاس اوورز میں نو وکٹوں کے نقصان پر 217 رنز بنائے اور نوبی افریقہ کے جیتنے کے لئے پچاس اوورز میں 218 رنز کا ٹارگٹ دیا ۔جنوبی افریقہ نے 40.5 اوورز میں چھ وکٹوں کے نقصان پر 221 رنز بنا کر سیریز اپنے نام کر لی اور ابھی میچ کی 55 گیندیں باقی تھیں۔جنوبی افریقہ کی جانب سے ہاشم آملہ،ڈوپلیسز اور کپتان اے بی ڈولیئرز نے نصف سنچریاں سکور کیں ۔ہاشم آملہ نے دو چوکوں کی مدد سے 51 رنز سکور کئے ۔ ڈوپلیسزجنہون نے لگاتار تین میچوں میں سنچریاں سکور کیں چوتھی سنچری سے صرف چار رنز قبل ہی آٹھ چوکوں اور ایک چھکے کی مدد سے96 بنا کر آؤٹ ہو گئے۔ کپتان اے بی ڈولیئرز نیچالیس گیندوں پر دو چھکوں اور چھ چوکوں کی مدد سے57 رنز سکور کئے اور جنوبی افریقہ کو فائنل جتوانے میں اہم کردار ادا کیا ۔آسٹریلیا کی جانب سے جانسن۔میکسویل،فلنکن اور ناتھن لیون نے ایک ایک وکٹ حاصل کی ۔اس سے قبل جب آسٹریلیا کی ٹیم بیٹنگ کے لئے آئی تواسے ابتداء ہی میں نقصان اٹھانا پڑاجب25 کے مجموعی سکور پر اوپنر ہگز صرف 15رنز بنا کر پویلین لوٹ گئے ۔آسٹریلیاکی دوسری وکٹ 49 رنز پر گری جب سمتھ صرف دس رنز بنا کر پارنیل کی گیند پرکیچ آؤٹ ہو گئے ۔تیسرے آؤٹ ہونے والے کھلاڑی کپتان جارج بیلی تھے جو 82 کے مجموعی سکور پع صرف 12رنز بنا کر عمران طاہر کی گیند پر بولڈہو گئے ۔آسٹریلیا کا سکور جب 115 کے سکور پر پہنچا جب اوپنر فنچ 54 رنز بنا کر سٹین کا شکار ہو گئے۔آسٹریلیا کی پانچویں وکٹ بھی 115 کے سکور پر گر گئی جب میکسول کوئی رنز بنائے بغیر ایل بی ڈبلیو ہو گئے ۔آسٹریلیا جنوبی افریقہ کو نپی تلی باؤلنگ کے سامنے اتنا کھل کر نہ کھیل سکا اور پچاس اوورز میں نو وکٹون کے نقصان پر 217 رنز ہی بنا سکا۔جیمز فلنکر39،نچل مارشل27 اور سٹارک26 رنز بنا کر نمایاں بیٹسمین رہے۔جنوبی افریقہ کے ڈیل سٹین نے چار وکٹیں حاصل کیں ۔مورنے مورکل اور وین پارنیل دو دو جب کہ عمران طاہر ایک وکٹ حاصل کرنے میں کامیاب ہوئے۔ڈیل سٹین کو شاندار باؤلنگ کرنے پر میچ کا جب کہ جنوبی افریقہ کے ہی ڈوپلیسز کو ٹورنامنٹ کا بہترین کھلاڑی قرار دیا گیا ۔
daily_waqt
07.09.14